Manoel Bajada var en fantastisk god vært, der med sit lune smil og opmærksomhed på alle lejeres velbefindende skabte en god og rar atmosfære.
Selve lejligheden var god, og særligt tagterrassen helt sublim. Her kunne man se solnedgang over Middelhavet samt smuk udsigt over by og klipper.
Byen Xlendi inviterer til gode middagsoplevelser, smuk promenade og gode bademuligheder. Fra lejligheden tager det få minutter at gå ned til klipperne, hvorfra man kan bade i det mest fantastiske vand.